section_heading: Prigradska željeznica
paragraph_text: Kao pojačanje tramvajskom i autobusnom prometu ŽTP Osijek je dana 10. rujna 1984. pokrenuo prigradsku željezničku liniju na relaciji Josipovac – Sarvaš, dugoj 23,5 kilometra, a koju su vlakovi prelazili u pola sata.<ref>Mažuran, Ive; Adamček, Josip; Sršan, Stjepan; Vrbošić, Josip; Marijanović, Stanislav; Šuljak, Andrija; Brunčić, Davor; Od turskog do suvremenog Osijeka, Osijek, 1996., ISBN 953-154-086-1, str. 472. Iako se pokazala prihvatljivim rješenjem, zbog financijskih poteškoća nije se uspjela razviti te je ubrzo ukinuta.